PMIndiaData/PMIndiaSum huggingface dataset:
বালিত অনুষ্ঠিত জি-২০ সন্মিলনত প্ৰধানমন্ত্ৰী শ্ৰী নৰেন্দ্ৰ মোদীৰ ভাষণৰ অসমীয়া অনুবাদ, প্ৰথম অধিৱেশনঃ খাদ্য আৰু শক্তি সুৰক্ষা

নমস্কাৰ! এক প্ৰত্যাহ্বানপূৰ্ণ গোলকীয় পৰিৱেশত জি-২০ক কাৰ্যকৰী নেতৃত্ব দিয়াৰ বাবে মই ৰাষ্ট্ৰপতি জোকো উইডোডোক হৃদয়েৰে অভিনন্দন জনাইছো। জলবায়ু পৰিৱৰ্তন, ক’ভিড মহামাৰী, ইউক্ৰেইনৰ বিকাশ আৰু ইয়াৰ সৈতে সম্পৰ্কিত গোলকীয় সমস্যা। এই সকলোবোৰে একেলগে পৃথিৱীখনত ধ্বংসৰ সৃষ্টি কৰিছে। বিশ্বব্যাপী যোগান শৃংখলা ধ্বংস হৈ আছে। সমগ্ৰ বিশ্বতে অত্যাৱশ্যকীয় সামগ্ৰীৰ সংকট আহি পৰিছে। প্ৰতিখন দেশৰ দৰিদ্ৰ নাগৰিকৰ বাবে প্ৰত্যাহ্বান অধিক গুৰুতৰ। দৈনন্দিন জীৱন ইতিমধ্যেই তেওঁলোকৰ বাবে এক সংগ্ৰাম আছিল। তেওঁলোকৰ দ্বৈত আক্ৰমণৰ সৈতে মোকাবিলা কৰাৰ বিত্তীয় ক্ষমতা নাই। দুগুণ আঘাতৰ বাবে তেওঁলোকৰ ইয়াক চম্ভালিবলৈ বিত্তীয় ক্ষমতাৰ অভাৱ ৷ আমি এইটো স্বীকাৰ কৰিবলৈও কুণ্ঠাবোধ কৰা উচিত নহয় যে ৰাষ্ট্ৰসংঘৰ দৰে বহুপাক্ষিক প্ৰতিষ্ঠানসমূহ এই বিষয়বোৰত অসফল হৈছে। আৰু আমি সকলোৱে সেইবোৰত উপযুক্ত সংস্কাৰ কৰাত ব্যৰ্থ হৈছো। সেয়েহে, আজি বিশ্বই জি-২০ৰ পৰা অধিক প্ৰত্যাশা কৰিছে, আমাৰ গোটৰ প্ৰাসংগিকতা অধিক গুৰুত্বপূৰ্ণ হৈ পৰিছে। মহামান্যসকল, মই বাৰে বাৰে কৈছো যে আমি ইউক্ৰেইনত যুদ্ধবিৰতি আৰু কূটনীতিৰ পথলৈ উভতি অহাৰ উপায় বিচাৰিব লাগিব। যোৱা শতিকাত দ্বিতীয় বিশ্বযুদ্ধই পৃথিৱীত ধ্বংসযজ্ঞ চলাইছিল। তাৰ পিছত সেই সময়ৰ নেতাসকলে শান্তিৰ পথ তৈয়াৰ কৰিবলৈ এক গুৰুত্বপূৰ্ণ প্ৰয়াস কৰিছিল। এতিয়া আমাৰ পাল। ক’ভিডৰ পিছৰ সময়ৰ বাবে এক নতুন বিশ্ব শৃংখলা সৃষ্টি কৰাৰ দায়িত্ব আমাৰ কান্ধত আছে। বিশ্বত শান্তি, সম্প্ৰীতি আৰু নিৰাপত্তা নিশ্চিত কৰাৰ বাবে দৃঢ় আৰু সামূহিক সংকল্প প্ৰদৰ্শন কৰাটো সময়ৰ প্ৰয়োজন। মই নিশ্চিত যে অহা বছৰ যেতিয়া বুদ্ধ আৰু গান্ধীৰ পবিত্ৰ ভূমিত জি-২০ মিলিত হ'ব, আমি সকলোৱে বিশ্বক শান্তিৰ এক শক্তিশালী বাৰ্তা প্ৰদান কৰিবলৈ সন্মত হ'ম। মহামান্যসকল, মহামাৰীৰ সময়ত, ভাৰতে ইয়াৰ ১.৩ বিলিয়ন নাগৰিকৰ খাদ্য সুৰক্ষা নিশ্চিত কৰিছিল। একে সময়তে, প্ৰয়োজন হোৱা বহুতো দেশলৈ খাদ্যশস্যও যোগান ধৰা হৈছিল। খাদ্য সুৰক্ষাৰ ক্ষেত্ৰত সাৰৰ বৰ্তমানৰ অভাৱো এক বৃহৎ সংকট। আজিৰ সাৰৰ অভাৱ হৈছে কাইলৈৰ খাদ্য সংকট, যাৰ বাবে পৃথিৱীৰ কোনো সমাধান নাথাকিব। সাৰ আৰু খাদ্যশস্য দুয়োটাৰ যোগান শৃংখলা স্থিৰ আৰু নিশ্চিত কৰি ৰাখিবলৈ আমি পাৰস্পৰিক চুক্তি গঢ়ি তোলা উচিত। ভাৰতত বহনক্ষম খাদ্য সুৰক্ষাৰ বাবে আমি প্ৰাকৃতিক কৃষিৰ প্ৰচাৰ কৰি আছো আৰু পুষ্টিকৰ আৰু পৰম্পৰাগত খাদ্যশস্য যেনে বাজৰাৰ পুনৰ জনপ্ৰিয় কৰি আছো। বাজৰাই বিশ্বব্যাপী পুষ্টিহীনতা আৰু ভোক সমাধান কৰিব পাৰে। আমি সকলোৱে অহা বছৰ অতি উৎসাহেৰে আন্তৰ্জাতিক বাজৰা বৰ্ষ উদযাপন কৰিব লাগিব। মহামান্যসকল, বিশ্বব্যাপী বিকাশৰ বাবে ভাৰতৰ শক্তি-সুৰক্ষাও গুৰুত্বপূৰ্ণ, কিয়নো ই হৈছে বিশ্বৰ দ্ৰুততম বিকাশশীল অৰ্থনীতি। আমি শক্তি বজাৰত শক্তি আৰু স্থিৰতাৰ যোগানৰ ওপৰত কোনো প্ৰতিবন্ধকতা ৰাখিব নালাগে। ভাৰত পৰিষ্কাৰ শক্তি আৰু পৰিৱেশৰ বাবে প্ৰতিশ্ৰুতিবদ্ধ। ২০৩০ চনৰ ভিতৰত, আমাৰ আধা বিদ্যুৎ নৱীকৰণযোগ্য উৎসৰ পৰা উৎপাদন কৰা হ'ব। সামগ্ৰিক শক্তি পৰিৱৰ্তনৰ বাবে উন্নয়নশীল দেশসমূহলৈ সময়-সীমাবদ্ধ আৰু সুলভ বিত্ত আৰু প্ৰযুক্তিৰ বহনক্ষম যোগান অপৰিহাৰ্য। মহামান্যসকল, ভাৰতৰ জি-২০ অধ্যক্ষতাৰ সময়ত আমি এই সকলোবোৰ বিষয়ত বিশ্বব্যাপী সহমতৰ বাবে কাম কৰিম। ধন্যবাদ ৷
ভাৰত-মধ্য এছিয়া ভাৰ্চুৱেল সন্মিল

প্ৰধানমন্ত্ৰী শ্ৰী নৰেন্দ্ৰ মোদীয়ে ২৭ জানুৱাৰী,২০২২ত প্ৰথমবাৰ্ষিক ভাৰত-মধ্য এছিয়া ভাৰ্চুৱেল সন্মিলন সম্বোধন কৰে, য’ত কাজাখস্তান, কিৰ্গিজ গণৰাজ্য, তাজিকিস্তান, তুৰ্কমেনিস্তান আৰু উজবেকিস্তানৰ ৰাষ্ট্ৰপতিয়ে অংশ লয়। ভাৰত আৰু মধ্য এছিয়ান দেশৰ মাজত কৌশলগত সম্পৰ্ক স্থাপনৰ ৩০সংখ্যক বৰ্ষপূৰ্তি উপলক্ষে প্ৰথমবাৰৰ বাবে ভাৰত-মধ্য এছিয়া সন্মিলনৰ আয়োজন কৰা হৈছে। সন্মিলনত প্ৰধানমন্ত্ৰী মোদী আৰু মধ্য এছিয়াৰ নেতাসকলে ভাৰত আৰু মধ্য এছিয়াৰ সম্পৰ্কক নতুন উচ্চতালৈ নিয়াৰ দিশত বিভিন্ন আলোচনাত মিলিত হয়। প্ৰতি ২বছৰৰ মূৰে মূৰে এই সন্মিলন আয়োজন কৰিবলৈ নেতাসকলে এক ঐতিহাসিক সিদ্ধান্ত গ্ৰহণ কৰে। তেওঁলোকে বৈদেশিক মন্ত্ৰী, বাণিজ্যিক মন্ত্ৰী, সাংস্কৃতিক মন্ত্ৰী আৰু সুৰক্ষা পৰিষদৰ সচিবসকলৰ মাজত নিয়মীয়া বৈঠক আয়োজন কৰিবলৈও সহমতত উপনীত হয়। নেতাসকলে বাণিজ্য, যোগাযোগ, উন্নয়ন সহযোগিতা, প্ৰতিৰক্ষা আৰু সুৰক্ষাৰ লগতে সাংস্কৃতিক দিশত আদান-প্ৰদান বৃদ্ধি কৰাৰ বিষয়ে বিস্তৃতভাৱে আলোচনা কৰে। প্ৰধানমন্ত্ৰী মোদীয়ে লগতে মধ্য এছিয়াৰ নেতাসকলৰ সৈতে আফগানিস্তানৰ বৰ্তমানৰ পৰিস্থিতিক লৈ আলোচনাত মিলিত হয়। নেতাসকলে শান্তিপূৰ্ণ, নিৰাপদ আৰু সুস্থিৰ আফগানিস্তানৰ বাবে শক্তিশালী সহযোগিতাৰ প্ৰতিশ্ৰুতি দিয়ে।
৬ জুনত বিত্ত আৰু কর্প’ৰেট পৰিক্ৰমা মন্ত্রণালয়ৰ আইকনিক সপ্তাহ উদযাপন কাৰ্যসূচী উদ্বোধন কৰিব প্রধানমন্ত্রীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ৬ জুন, ২০২২ৰ পুৱা ১০:৩০ বজাত নতুন দিল্লীৰ বিজ্ঞান ভৱনত বিত্ত আৰু কৰ্পৰেট পৰিক্ৰমা মন্ত্ৰালয়ৰ আইকনিক উইক উদযাপন অনুষ্ঠান উদ্বোধন কৰিব। ৬ৰ পৰা ১১জুন, ২০২২লৈ ‘আজাদী কা অমৃত মহোৎসৱ’(আকাম)ৰ অংশ হিচাপে এই সপ্তাহ উদযাপন কৰা হৈছে। এই উপলক্ষে প্ৰধানমন্ত্ৰীয়ে ঋণ সংযোগী চৰকাৰী আঁচনিৰ বাবে জন সামৰ্থ প’ৰ্টেল শীৰ্ষক এটা ৰাষ্ট্ৰীয় প’ৰ্টেল মুকলি কৰিব। এয়া চৰকাৰী ঋণ আঁচনিসমূহক সংযোগ কৰা ৱান ষ্টপ ডিজিটেল প’ৰ্টেল। এইটো এনেধৰণৰ প্ৰথমটো মঞ্চ, যি হিতাধিকাৰীসকলক ঋণদাতাৰ সৈতে প্ৰত্যক্ষভাৱে সংযোগ কৰে। জন সমৰ্থ প’ৰ্টেলৰ মূল উদ্দেশ্য হৈছে সহজ-সৰল ডিজিটেল প্ৰক্ৰিয়াৰ জৰিয়তে বিভিন্ন খণ্ডক পথ প্ৰদৰ্শন কৰি সঠিকভাৱে চৰকাৰী সুবিধা প্ৰদানেৰে সৰ্বাংগীন বিকাশ আৰু উন্নয়নক উৎসাহিত কৰা। এই প’ৰ্টেলে সকলো সংযুক্ত আঁচনিক সম্পূৰ্ণৰূপে সামৰি লোৱাটো নিশ্চিত কৰে। প্ৰধানমন্ত্ৰীয়ে এক ডিজিটেল প্ৰদৰ্শনী উদ্বোধন কৰিব, য’ত বিগত আঠ বছৰত দুয়োটা মন্ত্ৰালয়ৰ যাত্ৰাৰ আভাস দিব৷ এই উপলক্ষে প্ৰধানমন্ত্ৰীয়ে ১টকা, ২টকা, ৫টকা, ১০টকা আৰু ২০টকা মুদ্ৰাৰ বিশেষ ছিৰিজো মুকলি কৰিব। এই বিশেষ ছিৰিজৰ মুদ্ৰাসমূহৰ থিম হ’ব আকামৰ ল’গ’ আৰু ইয়াৰ উপৰি দৃষ্টিশক্তিহীন লোকসকলে এই মু্দ্ৰা সহজে চিনাক্ত কৰিব পাৰিব৷ সমগ্ৰ দেশৰ ৭৫টা স্থানত একেলগে এই কাৰ্যসূচী আয়োজন কৰা হ’ব আৰু প্ৰতিটো স্থান ভাৰ্চুৱেল ব্যৱস্থাৰ জৰিয়তে মূল স্থানৰ সৈতে সংযোগ কৰা হ’ব।
এখন ‘জন-অনুকূল আৰু প্ৰগতিশীল বাজেট’ৰ বাবে বিত্ত মন্ত্ৰী আৰু তেওঁৰ দলক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে এই বছৰৰ বাজেটখনে এটা শতিকাৰ দুৰ্যোগৰ মাজত উন্নয়নৰ এক নতুন আত্মবিশ্বাস কঢ়িয়াই লৈ আহিছে। তেওঁ কয়, ‘এই বাজেটে অৰ্থনীতিক শক্তিশালী কৰাৰ লগতে সাধাৰণ লোকৰ বাবে নতুন সুযোগ সৃষ্টি কৰিব’। লোকসভাত কেন্দ্ৰীয় বাজেট উত্থাপন হোৱাৰ পিছত প্ৰধানমন্ত্ৰীয়ে কয় যে এইবাৰৰ বাজেটখন অধিক আন্তঃগাঁথনি, অধিক বিনিয়োগ, অধিক বিকাশ আৰু অধিক চাকৰিৰ সুযোগেৰে পৰিপূৰ্ণ।’ তেওঁ কয়, এই বাজেটে কেৱল সমসাময়িক সমস্যাই সমাধান নকৰে, ইয়ে যুৱসকলৰ উজ্জ্বল ভৱিষ্যত নিশ্চিত কৰিব। প্ৰধানমন্ত্ৰীয়ে কয় যে কৃষকসকলৰ বাবে ড্ৰোন, বন্দে ভাৰত ৰে’ল, ডিজিটেল মুদ্ৰা, ৫ জি সেৱা, ৰাষ্ট্ৰীয় ডিজিটেল স্বাস্থ্য ব্যৱস্থাৰ দৰে পদক্ষেপৰ জৰিয়তে জীৱনৰ প্ৰতিটো ক্ষেত্ৰত আধুনিকতা আৰু প্ৰযুক্তিৰ অন্বেষণে আমাৰ যুৱ প্ৰজন্ম, মধ্যবিত্ত, দৰিদ্ৰ, দলিত আৰু পিছপৰা শ্ৰেণীক যথেষ্ট উপকৃত কৰিব। প্ৰধানমন্ত্ৰীয়ে দৰিদ্ৰৰ কল্যাণ এই বাজেটৰ অন্যতম গুৰুত্বপূৰ্ণ দিশ বুলি উল্লেখ কৰে। তেওঁ কয়, বাজেটৰ লক্ষ্য হৈছে প্ৰতিটো দৰিদ্ৰ পৰিয়ালৰ বাবে পকী ঘৰ, শৌচালয়, কলৰ পানী আৰু গেছ সংযোগ নিশ্চিত কৰা। একে সময়তে আধুনিক ইণ্টাৰনেট সংযোগৰ ওপৰতো গুৰুত্ব দিয়া হৈছে। প্ৰধানমন্ত্ৰীয়ে কয় যে দেশত প্ৰথমবাৰৰ বাবে হিমাচল, উত্তৰাখণ্ড, জম্মু কাশ্মীৰ আৰু উত্তৰ-পূৰ্বাঞ্চলৰ দৰে অঞ্চলত ‘পৰ্বতমালা’ আঁচনি আৰম্ভ কৰা হৈছে। তেওঁ কয়, এই আঁচনিয়ে পাহাৰীয়া অঞ্চলসমূহত পৰিবহনৰ আধুনিক ব্যৱস্থা গঢ়ি তোলাত সহায় কৰিব। প্ৰধানমন্ত্ৰীয়ে কয় যে লাখ লাখ ভাৰতীয়ৰ বিশ্বাসৰ কেন্দ্ৰস্থল গংগা নদী পৰিষ্কাৰ কৰাৰ লগতে চৰকাৰে উত্তৰাখণ্ড, উত্তৰ প্ৰদেশ, বিহাৰ, ঝাৰখণ্ড আৰু পশ্চিম বংগৰ দৰে পাঁচখন ৰাজ্যৰ নদীৰ পাৰত প্ৰাকৃতিক কৃষি কৰিবলৈ উৎসাহ যোগাব। তেওঁ কয়, কৃষকসকলৰ কল্যাণৰ বাবে ই এক গুৰুত্বপূৰ্ণ পদক্ষেপ আৰু এই পদক্ষেপে গংগা নদীক ৰাসায়নিক মুক্ত কৰাত সহায় কৰিব। বাজেটৰ বিধানসমূহৰ লক্ষ্য হৈছে কৃষিক লাভজনক আৰু নতুন সুযোগেৰে পৰিপূৰ্ণ কৰা। নতুন কৃষি ষ্টাৰ্টআপক উৎসাহিত কৰাৰ বাবে বিশেষ পুঁজি আৰু খাদ্য প্ৰক্ৰিয়াকৰণ উদ্যোগৰ বাবে পেকেজৰ দৰে পদক্ষেপে কৃষকসকলৰ উপাৰ্জন বৃদ্ধিত সহায় কৰিব। প্ৰধানমন্ত্ৰীয়ে কয়, ন্যূনতম সহায়ক মূল্যৰ জৰিয়তে ফচল ক্ৰয়ৰ ফলত কৃষকসকলৰ একাউণ্টত ২.২৫ লাখ কোটি টকাতকৈও অধিক টকা স্থানান্তৰ হৈছে। ঋণ গেৰাণ্টিৰ অভিলেখ বৃদ্ধিৰ লগতে বাজেটত বহুতো আঁচনিৰ কথা ঘোষণা কৰা হৈছে। তেওঁ কয়, ‘ঘৰুৱা উদ্যোগৰ বাবে প্ৰতিৰক্ষা মূলধন বাজেটৰ ৬৮ শতাংশ সংৰক্ষণৰ দ্বাৰা ভাৰতৰ এমএছএমই খণ্ড যথেষ্ট লাভান্বিত হ’ব। ৭.৫ লাখ কোটি টকাৰ ৰাজহুৱা বিনিয়োগে অৰ্থনীতিক নতুন মাত্ৰা প্ৰদান কৰিব আৰু ক্ষুদ্ৰ আৰু অন্যান্য উদ্যোগৰ বাবে নতুন সুযোগ সৃষ্টি কৰিব’। প্ৰধানমন্ত্ৰীয়ে এখন ‘জন-অনুকূল আৰু প্ৰগতিশীল বাজেট’ৰ বাবে বিত্তমন্ত্ৰী আৰু তেওঁৰ দলক অভিনন্দন জ্ঞাপন কৰে।
কিংবদন্তি গায়িকা লতা মংগেশকাৰৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে কিংবদন্তি গায়িকা লতা মংগেশকাৰৰ দেহাৱসানত গভীৰ শোক প্ৰকাশ কৰে। প্ৰধানমন্ত্ৰীগৰাকীয়ে তেওঁৰ পৰিয়ালবৰ্গৰে বাৰ্তালাপ কৰে আৰু সমবেদনা জনায়। তেখেতে লগতে কয় যে আগন্তুক প্ৰজন্মই তেওঁক ভাৰতীয় সংস্কৃতিৰ এগৰাকী নিষ্ঠাবান ব্যক্তিত্ব হিচাপে স্মৰণ কৰিব, যাৰ সুমধুৰ কণ্ঠৰ আছিল শ্ৰোতাক মন্ত্ৰমুগ্ধ কৰাৰ এক অতুলনীয় ক্ষমতা। এলানি টুইটত প্ৰধানমন্ত্ৰীগৰাকীয়ে কয়; "মই আজি ভাষাহীন। দয়ালু আৰু যত্নশীল লতা দিদি আমাৰপৰা আঁতৰি গৈছে। তেওঁ আমাৰ ৰাষ্ট্ৰত পূৰণ কৰিব নোৱাৰা এক শূন্যতাৰ সৃষ্টি কৰিলে। আগন্তুক প্ৰজন্মই তেওঁক ভাৰতীয় সংস্কৃতিৰ এগৰাকী নিষ্ঠাবান ব্যক্তিত্ব হিচাপে স্মৰণ কৰিব, যাৰ সুমধুৰ কণ্ঠৰ আছিল শ্ৰোতাক মন্ত্ৰমুগ্ধ কৰাৰ এক অতুলনীয় ক্ষমতা।" "লতা দিদিৰ গীতসমূহে বিভিন্ন ধৰণৰ আৱেগৰ সঞ্চাৰ কৰিছিল। তেওঁ কেইবা দশক ধৰি ভাৰতীয় চলচ্চিত্ৰ জগতখনৰ পৰিৱৰ্তনক অতিশয় ওচৰৰপৰা প্ৰত্যক্ষ কৰিছিল। চলচ্চিত্ৰৰ উপৰিও, তেওঁ সদায়েই ভাৰতৰ বিকাশৰ প্ৰতি উৎসাহী আছিল। তেওঁ সদায় এখনি শক্তিশালী আৰু উন্নত ভাৰত চাব বিচাৰিছিল।" "মই সদায়েই লতা দিদিৰপৰা অপৰিসীম মৰম লাভ কৰি অহাক মোৰ প্ৰাপ্তি বুলি বিবেচনা কৰো। তেওঁৰ সৈতে মোৰ কথোপকথনক পাহৰিব নোৱাৰি। লতা দিদিৰ মৃত্যুত মই মোৰ সহভাৰতীয়সকলৰ সৈতে ব্যথিত হৈছো। তেওঁৰ পৰিয়ালবৰ্গৰ সৈতে বাৰ্তালাপ কৰিছো আৰু সমবেদনা জনাইছো। ঔম শান্তি।"
হোলী উপলক্ষে দেশবাসীক প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে হোলী উপলক্ষে দেশবাসীক শুভেচ্ছা জনাইছে। এক বাৰ্তাত প্ৰধানমন্ত্ৰীয়ে কয়, “হোলীৰ এই পবিত্ৰ ক্ষণত সকলো দেশবাসীক বহুত বহুত শুভকামনা জনাইছো।”
ঔষধি উদ্ভিদৰ ক্ষেত্ৰত ভাৰত আৰু ছাও টোমি আৰু প্ৰিন্সিপেৰ মাজত সহযোগিতাৰ অৰ্থে স্বাক্ষৰিত বুজাবুজি চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ঔষধি উদ্ভিদৰ ক্ষেত্ৰত ভাৰত আৰু ছাও টোমি আৰু প্ৰিন্সিপেৰ মাজত সহযোগিতাৰ অৰ্থে স্বাক্ষৰিত পূৰ্বে প্ৰস্তাৱিত বুজাবুজি চুক্তিত অনুমোদন জনায়। ১৪.০৩.২০১৮ত এই বুজাবুজি চুক্তি স্বাক্ষৰ কৰা হয়। পটভূমিঃ ১৫টা কৃষি জলবায়ুজনিত মণ্ডলেৰে জৈৱ-বৈচিত্ৰৰ দিশত বিশ্বৰ ভিতৰতে অন্যতম চহকী দেশ হৈছে ভাৰত। ইয়াত উপলব্ধ ১৭,০০০-১৮,০০০ সপুষ্পক উদ্ভিদৰ প্ৰজাতিৰ ভিতৰত ৭,০০০তকৈ অধিক উদ্ভিদেই পৰম্পৰাগত ঔষধি পদ্ধতি যেনে-আয়ুৰ্বেদ, উনানি, সিদ্ধ আৰু হোমিঅ’পেথি(আয়ুষ ঔষধ পদ্ধতি)ৰ বাবে ব্যৱহৃত হয়। প্ৰায় ১১৭৭টা প্ৰজাতিৰ ঔষধি উদ্ভিদৰ বাণিজ্যিক ভিত্তি আছে আৰু ইয়াৰে ২৪২বিধৰ বাৰ্ষিক উপভোগৰ পৰিমাণ ১০০ মেট্ৰিক টনতকৈও অধিক। এই ঔষধি উদ্ভিদসমূহে পৰম্পৰাগত আৰু হাৰ্বেল উদ্যোগৰ প্ৰধান সম্পদেই নহয়, বৰঞ্চ এইবোৰে ভাৰতৰ একাংশ লোকৰ জীৱন-জীৱিকাৰ সন্ধানো দিছে। এইবোৰৰ বৈশ্বিক বজাৰত বাণিজ্যিক মুল্য ১২০ বিলিয়ন মাৰ্কিন ডলাৰৰ পৰা ২০৫০ চনত ৭ ত্ৰিলিয়ন মাৰ্কিল ডলাৰলৈ বৃদ্ধি হোৱাৰ আশা আছে।
ত্ৰিপুৰাৰ ৫০ সংখ্যক প্ৰতিষ্ঠা দিৱস উপলক্ষে প্ৰধানমন্ত্ৰীৰ সম্বোধ

প্ৰধানমন্ত্ৰী শ্ৰী নৰেন্দ্ৰ মোদীয়ে ত্ৰিপুৰাৰ গঠন আৰু উন্নয়নত বৰঙণি আগবঢ়োৱা লোকসকললৈ শ্ৰদ্ধাঞ্জলি জনায়। তেখেতে মণিক্য ৰাজবংশৰ সময়ৰেপৰা ৰাজ্যখনৰ মৰ্য্যাদা আৰু অৱদানৰ কথা স্বীকাৰ কৰে। তেখেতে ৰাজ্যখনৰ জনসাধাৰণৰ ঐক্য আৰু সামূহিক প্ৰচেষ্টাৰাজিক প্ৰশংসা কৰে। তেখেতে আজি ত্ৰিপুৰাৰ ৫০ সংখ্যক প্ৰতিষ্ঠা দিৱস উপলক্ষে ভাষণ আগবঢ়ায়। প্ৰধানমন্ত্ৰীগৰাকীয়ে তিনি বছৰৰ অৰ্থপূৰ্ণ উন্নয়নৰ কথা উল্লেখ কৰে আৰু কয় যে দ্বৈত ইঞ্জিনযুক্ত চৰকাৰখনৰ নিৰন্তৰ প্ৰচেষ্টাৰ জৰিয়তে ত্ৰিপুৰা এখনি সুযোগৰ ভূমি হৈ উঠিছে। একাধিক উন্নয়নমূলক মাপকাঠিৰ ক্ষেত্ৰত ৰাজ্যখনৰ উৎকৃষ্ট প্ৰদৰ্শনৰ কথা উল্লেখ কৰি প্ৰধানমন্ত্ৰীগৰাকীয়ে কয় যে যোগাযোগ আন্তঃগাঁথনি নিৰ্মাণৰে ৰাজ্যখনি ক্ষীপ্ৰতাৰে বাণিজ্য কৰিডৰৰ কেন্দ্ৰ হৈ পৰিছে। আজি পথৰ লগতে ৰে'লপথ, বায়ু আৰু অভ্যন্তৰীণ জলপথেৰেও ত্ৰিপুৰাক সমগ্ৰ বিশ্বখনৰ সৈতে সংযোগ কৰা হৈছে। দ্বৈত ইঞ্জিনযুক্ত চৰকাৰখনে ত্ৰিপুৰাৰ দীৰ্ঘদিনীয়া দাবী পূৰণ আৰু বাংলাদেশৰ চিটাগং সাগৰ বন্দৰত প্ৰৱেশাধিকাৰ লাভ কৰে। ৰাজ্যখনে ২০২০ ত আখাউৰা সংহত চেক প’ষ্টৰ জৰিয়তে বাংলাদেশৰপৰা প্ৰথম কাৰ্গ’ লাভ কৰে। প্ৰধানমন্ত্ৰীগৰাকীয়ে মহাৰাজ বীৰ বিক্ৰম বিমানবন্দৰৰ শেহতীয়া সম্প্ৰসাৰণৰ কথাও উল্লেখ কৰে। প্ৰধানমন্ত্ৰীগৰাকীয়ে দৰিদ্ৰ লোকসকলক পকী গৃহ প্ৰদান আৰু গৃহ নিৰ্মাণত নতুন প্ৰযুক্তিৰ ব্যৱহাৰ সন্দৰ্ভত ৰাজ্যখনত অব্যাহত থকা ভাল কাম সম্পৰ্কে কয়। এই লাইট হাউচ প্ৰকল্প (LHP) ছখন ৰাজ্যত চলি আছে আৰু ত্ৰিপুৰা এইসমূহৰ ভিতৰত অন্যতম। তেখেতে কয় যে যোৱা তিনি বছৰৰ কামৰাজি মাথো এক আৰম্ভণিহে আৰু ত্ৰিপুৰাৰ প্ৰকৃত সম্ভাৱনা এতিয়াও বাস্তৱায়িত হ’বলৈ বাকী আছে। তেখেতে কয় যে প্ৰশাসনত স্বচ্ছতাৰপৰা আৰম্ভ কৰি আন্তঃগাঁথনি উন্নয়নলৈকে ক্ষেত্ৰসমূহত গ্ৰহণ কৰা পদক্ষেপসমূহে ৰাজ্যখনক আগন্তুক দশকৰ বাবে সাজু কৰিব। সকলো গাঁৱতে লাভা-লাভ আৰু সুবিধাৰাজিৰ সংপৃক্ততাৰ দৰে অভিযানে ত্ৰিপুৰাৰ জনসাধাৰণৰ জীৱন সহজতৰ আৰু উন্নত কৰি তুলিব বুলি তেখেতে কয়। প্ৰধানমন্ত্ৰীগৰাকীয়ে কয়, ভাৰতে আজাদীৰ ১০০ বছৰত উপনীত হ’বলৈ আগবঢ়াৰ পৰিপ্ৰেক্ষিতত, ত্ৰিপুৰায়ো গঠনৰ ৭৫ বছৰ পৰিপূৰ্ণ কৰিব। "নতুন সংকল্প আৰু নতুন সুযোগৰ বাবে এয়া এক মহান সময়", প্ৰধানমন্ত্ৰীগৰাকীয়ে লগতে কয়।
কাইলৈ (১৫ জানুৱাৰী, ২০১৯) কেৰালা ভ্ৰমণ কৰিব প্ৰধানমন্ত্ৰীয়ে

৬৬নং ৰাষ্ট্ৰীয় ঘাইপথৰ কোল্লাম বাইপাছ মুকলি কৰিব প্ৰধানমন্ত্ৰীয়ে তিৰুৱন্তপুৰমত পদ্মনাভস্বামী মন্দিৰ পৰিদৰ্শন কৰিব প্ৰধানমন্ত্ৰীয়ে প্ৰধানমন্ত্ৰী শ্ৰী নৰেন্দ্ৰ মোদীয়ে কাইলৈ অৰ্থাৎ ১৫ জানুৱাৰী, ২০১৯ত কেৰালাৰ কোল্লাম আৰু তিৰুৱন্তপুৰম ভ্ৰমণ কৰিব৷ কোল্লামত প্ৰধানমন্ত্ৰীয়ে ৬৬নং ৰাষ্ট্ৰীয় ঘাইপথৰ কোল্লাম বাইপাছ মুকলি কৰিব৷ ৩৫২ কোটি টকা প্ৰকল্প ব্যয়েৰে নিৰ্মাণ কৰা দ্বৈতপথযুক্ত পথটোৰ দৈৰ্ঘ্য ১৩ কিলোমিটাৰ৷ ইয়াৰে ভিতৰত অষ্টমুদী হ্ৰদৰ ওপৰত সৰ্বমুঠ ১,৫৪০ মিটাৰ দৈৰ্ঘ্যৰ তিনিখন প্ৰধান দলঙো অন্তৰ্ভূক্ত আছে৷ এই প্ৰকল্পই আলাপ্পুঝা আৰু তিৰুৱন্তপুৰমৰ মাজৰ ভ্ৰমণৰ সময়ৰ লগতে কোল্লাম চহৰৰ ব্যাপক যানজঁটৰ সমস্যাও হ্ৰাস কৰিব৷ তিৰুৱন্তপুৰমত প্ৰধানমন্ত্ৰী শ্ৰী নৰেন্দ্ৰ মোদীয়ে পদ্মনাভস্বামী মন্দিৰ পৰিদৰ্শন কৰিব৷ এই উপলক্ষে তেওঁ পৰ্যটকৰ হকে কেতবোৰ সা–সুবিধাৰ শুভাৰম্ভণিৰ লগত সংগতি ৰাখি এখনি নামফলকো মুকলি কৰাৰ সম্ভাৱনা আছে৷ উল্লেখ্য যে এয়া প্ৰধানমন্ত্ৰীৰ তৃতীয়টো চৰকাৰী কোল্লাম ভ্ৰমণ হ’ব৷ ২০১৫ৰ ডিচেম্বৰত প্ৰথমবাৰলৈ তেওঁ চহৰখন ভ্ৰমণ কৰাৰ সময়ত আৰ. শংকৰৰ প্ৰতিমূৰ্তি উন্মোচন কৰিছিল৷ সমান্তৰালভাৱে, ২০১৬ৰ এপ্ৰিলত বিধ্বংসী অগ্নিকাণ্ডৰ কেইঘণ্টামানৰ পাছতে প্ৰধানমন্ত্ৰীয়ে কোল্লাম ভ্ৰমণ কৰিছিল৷
বিশেষজ্ঞ তথা অৰ্থনীতিবিদৰ লগত হোৱা নীতি আয়োগৰ “অৰ্থনৈতিক নীতি – আগুৱাই যোৱাৰ পথ” শীৰ্ষক বাৰ্তালাপত প্ৰধানমন্ত্ৰীৰ উপস্থিতি

প্ৰধানমন্ত্ৰী শ্ৰী নৰেন্দ্ৰ মোদী আজি বিশেষজ্ঞ তথা ৪০ জন অৰ্থনীতিবিদৰ লগত হোৱা নীতি আয়োগৰ “অৰ্থনৈতিক নীতি – আগুৱাই যোৱাৰ পথ” শীৰ্ষক বাৰ্তালাপত উপস্থিত থাকে। সভাত অংশগ্ৰহণকাৰীসকলে মেক্ৰ-ইকনমি, কৃষি আৰু গ্ৰামোন্নয়ন, নিয়োগ, স্বাস্থ্য আৰু শিক্ষা, নিৰ্মাণ আৰু ৰপ্তানি, নগৰ উন্নয়ন, আন্তঃগাঁথনি আৰু যোগাযোগ আদি বিষয়ৰ ওপৰত নিজৰ বক্তব্য দাঙি ধৰে। বিত্তমন্ত্ৰী শ্ৰী অৰুণ জেটলীয়ে সকলো অংশগ্ৰহণকাৰীক তেওঁলোকৰ বহুমূলীয়া বক্তব্য তথা পৰামৰ্শৰ বাবে ধন্যবাদ জ্ঞাপন কৰে। উক্ত সভাত প্ৰধানমন্ত্ৰীয়েও অংশগ্ৰহণকাৰীক তেওঁলোকৰ বহুমূলীয়া বক্তব্য, বিভিন্ন অৰ্থনৈতিক বিষয়ৰ ওপৰত তেওঁলোকৰ নিৰীক্ষণ তথা বিশেষ পৰামৰ্শৰ বাবে ধন্যবাদ জ্ঞাপন কৰে। উক্ত সভাত অৰ্থনৈতিক বিষয়ৰ লগত জড়িত কেইবাগৰাকীও কেন্দ্ৰীয় মন্ত্ৰী উপস্থিত থাকে। নীতি আয়োগৰ অধ্যক্ষ শ্ৰী ৰাজীৱ কুমাৰ আৰু নীতি আয়োগ তথা কেন্দ্ৰীয় চৰকাৰৰ কেইবাগৰাকীও জ্যেষ্ঠ বিষয়া উক্ত সভাত উপস্থিত থাকে।
প্ৰদানমন্ত্ৰীয়ে উদ্বোধন কৰিলে ‘গ্লোবেল পাটিদাৰ বিজনেছ ছামিট

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ‘সাৰদাধাম’-য়ে আয়োজন কৰা ‘গ্লোবেল পাটিদাৰ বিজনেছ ছামিট’(জিপিবিএছ)খন ‘ভিডিঅ’ কনফাৰেন্সিং’ ব্যৱস্থাৰে শুভ উদ্বোধন কৰে। অনুষ্ঠানত গুজৰাটৰ মুখ্যমন্ত্ৰী শ্ৰী ভূপেন্দ্ৰভাই পেটেল আৰু কেন্দ্ৰীয় মন্ত্ৰী আৰু উদ্যোগ জগতৰ নেতৃবৃন্দইয়ো অন্যান্যসকলৰ লগতে অংশ গ্ৰহণ কৰে। অনুষ্ঠানত দিয়া ভাষণত প্ৰধানমন্ত্ৰীয়ে চুৰাট মহানগৰীৰ স্থিতি সন্দৰ্ভত মন্তব্য কৰি কয় যে ই পৃথিৱীৰ ভিতৰতে সৰ্বাধিক ক্ষীপ্ৰতাৰে বিখশিত হোৱা মহানগৰসমূহৰ অন্যতম। চৰ্দাৰ পেটেলৰ মন্তব্যৰ কথা স্মৰণ কৰি তেওঁ কয়, “আজিৰ ভাৰতৰ হাতত অফুৰন্ত ভাণ্ডাৰ আছে। আমি মাথোঁ আত্ম-বিশ্বাস বাঢ়োৱাৰ লগতে আত্ম-নিৰ্ভৰতাৰ চেতনা জাগৃত কৰিব লাগিব। এই বিশ্বাস তেতিয়াহে আহিব যেতিয়া উন্নয়ণী প্ৰক্ৰিয়াত প্ৰতিগৰাকী ব্যক্তিৰ প্ৰয়াস বিজড়িত হ’ব”। দেশত উদ্যমশীলতা বৃদ্ধিৰ প্ৰসংগ উথ্থাপন কৰি প্ৰধানমন্ত্ৰীয়ে কয় যে “সাধাৰণ পৰিয়ালৰ যুৱক-যুৱতীও যাতে উদ্যোগী হ’ব পাৰে আৰু উদ্যোগী হোৱাৰ সপোন দেখাৰ লগতে ইয়াক লৈ গৌৰৱান্বিত হোৱাৰ অৱকাশ পায় তেনে এক পৰিৱেশ গঢ়িবলৈকে নিৰন্তৰ প্ৰয়াস কৰিছে চৰকাৰে”। ভাষণ প্ৰসংগত প্ৰধানমন্ত্ৰীয়ে কয়, “প্ৰতিটো ক্ষুদ্ৰ আৰু বৃহত্ উদ্যোগেই ৰাষ্ট্ৰ নিৰ্মাণত অৰিহণা আগবঢ়াই আহিছে আৰু সকলোৰে প্ৰয়াসৰ এই চেতনাই ‘অমৃত কাল’ত নতুন ভাৰতৰ শক্তি হৈ উঠিছে”। তেওঁ, পাটিদাৰ সম্প্ৰদায়ক গোট গঠন কৰি ‘ফিনটেক’, ‘এনইপি’-ৰ দৰে গুৰুত্বপূৰ্ণ ক্ষেত্ৰসমূহৰ বিষয়ে পৰামৰ্শ দান কৰাৰ লগতে সহযোগিতা আগবঢ়োৱাৰ আহ্বান জনায়। পাটিদাৰ সম্প্ৰদায়ৰ আৰ্থ-সামাজিক উন্নয়ণক ত্বৰান্বিত কৰাৰ লক্ষ্যৰে ‘সাৰদাধাম’-য়ে ‘মিছন ২০২৬’ কাৰ্যক্ৰমৰ অধীনত এই সন্মিলনৰ আয়োজন কৰিছে। প্ৰতি দুবছৰৰ মূৰে মূৰে এই সন্মিলন অনুষ্ঠিত কৰি অহা হৈছে। ২০১৮ আৰি ২০২০ চনত প্ৰথম দুখন সন্মিলন গান্ধীনগৰত অনুষ্ঠিত কৰা হৈছিল। এইবেলি সন্মিলনখন চুৰটত অনুষ্ঠিত কৰা হ’ব। চলিত বৰ্ষৰ ‘জিপিবিএছ’-ৰ প্ৰাতিপাদ্য প্ৰসংগ হৈছে ‘আত্মনিৰ্ভৰ সম্প্ৰদায়ৰ পৰা আত্মনিৰ্ভৰ গুজৰাট আৰু ভাৰত’। সম্প্ৰদায়টোৰ মাজৰ ক্ষুদ্ৰ, মজলীয়া আৰু বৃহত্ বাণিজ্যিক প্ৰতিষ্ঠানসমূহক একত্ৰিত কৰা, নতুন উদ্যোগীসকলক প্ৰতিপালন আৰু সহযোগিতা আগবঢ়োৱা আৰু শিক্ষিত যুৱক-যুৱতীসকলক প্ৰশিক্ষণ প্ৰদান কৰি নিয়োগৰ ক্ষেত্ৰত সহায় কৰাই হৈছে এই সন্মিলন মূল উদ্দেশ্য। ২৯ এপ্ৰিলৰ পৰা ১ মে’লৈ তিনিদিন ধৰি অনুষ্ঠিত হ’বলগীয়া সন্মিলনখনত চৰকাৰৰ ঔদ্যোগীক নীতি, ‘এমএছএমই’, ‘ষ্টাৰ্ট আপ’, উদ্ভাৱন আদিৰ লগতে বিভিন্ন প্ৰসংগত বিস্তৃত আলোচনা অনুষ্ঠিত কৰা হ’ব।
প্ৰধানমন্ত্ৰী শ্ৰী নৰেন্দ্ৰ মোদী আৰু ভিয়েটনামৰ কমিউনিষ্ট পাৰ্টিৰ সাধাৰণ সম্পাদক মহামহিম নুয়েন ফু ট্ৰঙৰ মাজত টেলিফোনিক বাৰ্তালাপ

প্ৰধানমন্ত্ৰী শ্ৰী নৰেন্দ্ৰ মোদী আৰু ভিয়েটনামৰ কমিউনিষ্ট পাৰ্টিৰ সাধাৰণ সম্পাদক মহামহিম নুয়েন ফু ট্ৰঙৰ মাজত আজি এক টেলিফোনিক বাৰ্তালাপ হয়। এই বছৰ ভাৰত আৰু ভিয়েটনামৰ মাজত কূটনৈতিক সম্পৰ্ক স্থাপনৰ ৫০সংখ্যক বাৰ্ষিকীত দুয়োগৰাকী নেতাই ইজনে সিজনক প্ৰশংসা কৰে। ২০১৬ চনত প্ৰধানমন্ত্ৰীৰ ভিয়েটনাম ভ্ৰমণৰ সময়ত স্থাপিত ভাৰত-ভিয়েটনাম ব্যাপক কৌশলগত অংশীদাৰিত্বৰ অধীনত ব্যাপক সহযোগিতাক লৈ তেওঁলোকে সন্তোষ প্ৰকাশ কৰে। প্ৰধানমন্ত্ৰীয়ে ভাৰতৰ এক্ট ইষ্ট পলিচী আৰু ভাৰত-প্ৰশান্ত মহাসাগৰীয় দৃষ্টিভংগীৰ এক গুৰুত্বপূৰ্ণ স্তম্ভ হিচাপে ভিয়েটনামৰ গুৰুত্বৰ কথা দোহাৰে আৰু বৰ্তমান চলি থকা পদক্ষেপসমূহৰ ক্ষেত্ৰত দ্ৰুত প্ৰগতিৰ হকে কাম কৰাৰ উপৰিও দ্বিপাক্ষিক সম্পৰ্কৰ পৰিসৰ বৃদ্ধি কৰিবলৈ চেষ্টা কৰে। প্ৰধানমন্ত্ৰীয়ে ভিয়েটনামত ভাৰতৰ ফাৰ্মা আৰু কৃষিজাত সামগ্ৰীৰ বাবে বজাৰৰ প্ৰৱেশাধিকাৰৰ ক্ষেত্ৰত অধিক সুবিধা প্ৰদানৰ বাবেও মহামহিম নুয়েন ফু ট্ৰঙক অনুৰোধ জনায়। প্ৰধানমন্ত্ৰীয়ে দুয়োখন দেশৰ মাজত থকা ঐতিহাসিক সম্পৰ্কৰ কথা উল্লেখ কৰে আৰু ভিয়েটনামৰ চ্যাম স্মাৰকসমূহ পুনৰুদ্ধাৰৰ প্ৰচেষ্টাত ভাৰত জড়িত হ’বলৈ পোৱাত আনন্দ প্ৰকাশ কৰে। নেতা দুগৰাকীয়ে দুয়োখন দেশৰ মাজত প্ৰতিৰক্ষা অংশীদাৰীত্ব বৃদ্ধি কৰিবলৈ সন্মতি প্ৰকাশ কৰে। তেওঁলোকে ইউক্ৰেইনত চলি থকা সংকট আৰু দক্ষিণ চীন সাগৰৰ পৰিস্থিতিকে ধৰি অংশীদাৰী স্বাৰ্থৰ আঞ্চলিক আৰু গোলকীয় বিষয়সমূহৰ ওপৰতো মত বিনিময় কৰে।
‘চতুৰ্দশ ব্ৰিকছ শীৰ্ষ সন্মিলন’ত প্ৰধানমন্ত্ৰীৰ অংশগ্ৰহ

চীনৰ ৰাষ্ট্ৰপতি চি জিনপিনৰ অধ্যক্ষতাত ‘ভাৰ্চুৱেল’ মাধ্যমেৰে ২৩-২৪ জুন, ২০২২ত অনুষ্ঠিত ‘চতুৰ্দশ ব্ৰিকছ শীৰ্ষ সন্মিলন’ত প্ৰধানমন্ত্ৰী শ্ৰী নৰেন্দ্ৰ মোদীৰ নেতৃত্বত অংশগ্ৰহণ কৰে ভাৰতে। ২৩ জুনৰ সন্মিলনত ব্ৰাজিলৰ ৰাষ্ট্ৰপতি জেইৰ বলছোনাৰো, ৰাছীয়াৰ ৰাষ্ট্ৰপতি ব্লাডিমিৰ পুটীন আৰু দক্ষিণ আফ্ৰিকাৰ ৰাষ্ট্ৰপতি চীৰিল ৰামাফোছাইয়ো অংশগ্ৰহণ কৰে। ২৪ জুনৰ সন্মিলনত গোলকীয় প্ৰেক্ষাপটত সম্পন্ন হৈ থকা ঘটনা-প্ৰবাহৰ সন্দৰ্ভত উচ্চ পৰ্যায়ৰ দ্বিপাক্ষিক আলোচনা অনুষ্ঠিত হোৱাৰ লগতে অনা-‘ব্ৰিকছ’ দেশসমূহৰ সৈতে সম্পৰ্ক স্থাপন সম্পৰ্কীয় প্ৰসংগটো অধিৱেশন অনুষ্ঠিত হয়। ২৩ জুনৰ সন্মিলনত নেতাসকলে সন্ত্ৰাসবাদ প্ৰতিৰোধ, বাণিজ্য, স্বাস্থ্য, পৰম্পৰাগত ঔষধ, পৰ্যাবৰণ, বিজ্ঞান, প্ৰযুক্তি আৰু উদ্ভাৱন, কৃষি, কাৰিকৰী আৰু বৃত্তিমূলক শিক্ষা তথা প্ৰশিক্ষণৰ লগতে বহুপক্ষীয় সংস্থাৰ সংস্কাৰ, ক’ভিড-১৯ মহামাৰী, গোলকীয় অৰ্থনৈতিক পুনৰুথ্থানকে ধৰি অন্যান্য গোলকীয় প্ৰেক্ষাপটৰ গুৰুত্ব থকা বিষয়সমূহৰ সন্দৰ্ভত আলোচনাত মিলিত হয়। সন্মিলনত প্ৰধানমন্ত্ৰী মোদীয়ে ‘ব্ৰিকছ’ৰ স্থিতি শক্তিশালী কৰি তোলাৰ লগতে ‘ব্ৰিকছ’ সম্পৰ্কীয় নথি-পত্ৰৰ প্ৰস্তাৱিত ‘অনলাইন তথ্যভাণ্ডাৰ’ স্থাপন, ‘ব্ৰিকছ ৰে’লৱে’ৰ গৱেষণা নেটৱৰ্ক’ আৰু ‘এমএছএমই’সমূহৰ মাজৰ সহযোগিতা প্ৰগাঢ় কৰাৰ আহ্বান জনায়। ভাৰতে ‘বিৰ্কছ’ দেশসমূহৰ ‘ষ্টাৰ্টআপ’সমূহৰ মাজত সম্পৰ্ক গাঢ় কৰি তোলাৰ লক্ষ্যৰে এইবছৰ ‘ব্ৰিকছ’ দেশৰ ষ্টাৰ্টআপসমূহৰ এক কাৰ্যক্ৰম অনুষ্ঠিত কৰিব। তেওঁ ‘ব্ৰিকছ’ দেশসমূহৰ নিৰাপত্তা প্ৰসংগও বিশেষ ভাবে উল্লেখ কৰি ‘ব্ৰিকছ’ৰ সদস্য দেশসমূহে বিষয়টোৰ গুৰুত্ব অনুধাৱন কৰি এনে সংকট মষিমূৰ কৰিবলৈ পৰস্পৰে সহযোগিতৰ হাত আগবঢ়োৱাৰ লগতে সন্ত্ৰাবাদীক এঘৰীয়া কৰাৰ দৰে প্ৰসংগক লৈ ৰাজনীতি নকৰি, বৰঞ্চ এনে পদক্ষেপ গ্ৰহণত একত্ৰিত হৈ সিদ্ধান্ত গ্ৰহণৰ আগবাঢ়ি আহিবলৈ আহ্বান জনায়। শীৰ্ষ সন্মিলনৰ সামৰণিত ‘ব্ৰিকছ’-ৰ নেতৃবৃন্দই সৰ্বসন্মতিক্ৰমে ‘বেইজিং ঘোষণাপত্ৰ’খন আনুষ্ঠানিক ভাবে গ্ৰহণ কৰে। ২৪ জুনৰ সন্মিলনত প্ৰধানমন্ত্ৰীয়ে আফ্ৰিকা, মধ্য এছীয়া, দক্ষিণ-পূব এছীয়া আৰু প্ৰশান্ত মহাসাগৰৰ পৰা কেৰিবীয়ান সাগৰলৈকে অঞ্চলসমূহৰে ভাৰতৰ বৰ্দ্ধিত সম্পৰ্ক; ভাৰতে গুৰুত্ব প্ৰদান কৰা স্বাধীন, মুক্ত, সমাৱেশী আৰু বিধি-আধাৰিত সমুদ্ৰক্ষেত্ৰ; ভাৰত মহাসাগৰীয় অঞ্চলৰ পৰা প্ৰশান্ত মহাসাগৰীয় অঞ্চলৰ দেশসমূহৰ সাৰ্বভৌমত্ব আৰু ভৌগলিক অখণ্ডতাৰ প্ৰতি সন্মান; আৰু যিহেতু গোলকীয় সিদ্ধান্তগ্ৰহণকাৰী সংস্থাত এছীয়াৰ বৃহদাংশৰ লগতে সামগ্ৰিক ভাবে আফ্ৰিকা আৰু লেটিন আমেৰিকা আদি অঞ্চলৰ কোনো মাত মাতোতা নাই সেয়ে সংশ্লিষ্ট সংস্থাসমূহৰ সংস্কাৰৰ প্ৰসংগটো ভাৰতৰ স্থিতি বিশেষ ভাবে অৱগত কৰে। ইয়াৰ আগতে যোৱা ২২ জুনত অনুষ্ঠিত ‘ব্ৰিকছ বাণিজ্য মঞ্চ’ৰ উদ্বোধনী অনুষ্ঠানত মূল ভাষণ প্ৰদান কৰি প্ৰধানমন্ত্ৰীয়ে ক’ভিড-১৯ মহামাৰীৰ মাজতো ‘ব্ৰিকছ বাণিজ্য পৰিষদ’ আৰু ‘ব্ৰিকছ মহিলা মৰ্চা’ই অব্যাহত ৰখা কাম-কাজৰ ভূয়সী প্ৰশংসা কৰে। তেওঁ ‘ব্ৰিকছ’ দেশৰ বাণিজ্যিক সমুদায়ক সামাজিক আৰু অৰ্থনৈতিক প্ৰত্যাহ্বানসমূহৰ লগতে ‘ষ্টাৰ্টআপ’ আৰু ‘এমএছএমই’সমূহৰ সমস্যাৱলী সমাধাৰ ক্ষেত্ৰত প্ৰযুক্তি-ভিত্তিক সমাধানৰ অন্বেষণত মনোনিৱেশ কৰাৰ আহ্বান জনায়।
প্ৰধানমন্ত্ৰীয়ে মিখাইল গৰ্বাচেভৰ মৃত্যুত সমবেদনা জ্ঞাপন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে মিখাইল গৰ্বাচেভৰ মৃত্যুত গভীৰ শোক প্ৰকাশ কৰিছে। এক টুইটযোগে প্ৰধানমন্ত্ৰীয়ে কয়; "বিংশ শতিকাৰ এজন আগশাৰীৰ ৰাষ্ট্ৰপতি শ্ৰীযুত মিখাইল গৰ্বাচেভৰ পৰিয়াল আৰু বন্ধুবৰ্গলৈ মই গভীৰ সমবেদনা জ্ঞাপন কৰিছো, যিয়ে ইতিহাসৰ গতিপথত এক অম্নাল চাপ ৰাখিছে। ভাৰতৰ সৈতে সম্পৰ্ক শক্তিশালী কৰাৰ বাবে তেওঁৰ অৱদানক আমি সোঁৱৰণ কৰিছোঁ।"
প্ৰধানমন্ত্ৰীয়ে নতুন দিল্লীত তেওঁৰ বাসগৃহত কিশোৰ-কিশোৰীসকলৰ সৈতে ৰাখী বন্ধন উদযাপন কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে নতুন দিল্লীত থকা তেওঁৰ বাসভৱনত কিশোৰ-কিশোৰীসকলৰ সৈতে ৰাখী বন্ধন উদযাপন কৰে। প্ৰধানমন্ত্ৰীয়ে টুইটযোগে ৰাখী বন্ধন উদযাপনৰ ছবি ভাগ-বতৰা কৰি কয় যে; ‘কিশোৰ-কিশোৰীসকলৰ সৈতে এক অতি বিশেষ ৰাখী বন্ধন…’
প্রধানমন্ত্রীয়ে অহা ২৮ ডিচেম্বৰত কানপুৰ ভ্ৰমণ কৰিব আৰু কানপুৰ মেট্রো ৰে’ল প্রকল্পৰ উদ্বোধন কৰি

প্রধানমন্ত্রী শ্রী নৰেন্দ্র মোদীয়ে অহা ২৮ ডিচেম্বৰত কানপুৰ ভ্ৰমণ কৰিব। দুপৰীয়া দেৰটা বজাত তেওঁ কানপুৰ মেট্রো ৰে'ল প্রকল্পৰ সম্পূর্ণ অংশৰ উদ্বোধন কৰিব। অনুষ্ঠানত প্রধানমন্ত্রীয়ে বিনা-পাঙ্কি মাল্টি প্রডাক্ট পাইপলাইন প্রকল্পৰো উদ্বোধন কৰিব। ইয়াৰ আগতে পুৱা ১১-টাত তেওঁ আইআইটি কানপুৰৰ ৫৪-তম সমাবর্তন অনুষ্ঠানত যোগ দিব। চহৰৰ যাতায়াত ব্যৱস্থাৰ উন্নতি সাধনত বিশেষ গুৰুত্ব দিছে প্রধানমন্ত্রীয়ে। কানপুৰ মেট্রো ৰে'ল প্রকল্পৰ সম্পূর্ণ অংশৰ উদ্বোধন ইয়াৰে এটা পদক্ষেপ। আইআইটি কানপুৰৰ পৰা মোতি ঝিল পর্যন্ত ৯ কিলোমিটাৰ দীর্ঘ এই মেট্রো ৰে'ল প্রকল্প। প্রধানমন্ত্রীয়ে সেইদিনা কানপুৰ মেট্রো ৰে'ল প্রকল্প পৰিদর্শন কৰিব আৰু আইআইটি মেট্রো ষ্টেচনৰ পৰা গীতানগৰ পর্যন্ত মেট্রো ভ্ৰমণ কৰিব। কানপুৰ মেট্রো ৰে'ল প্রকল্পত যাত্রাপথৰ দৈর্ঘ্য মুঠ ৩২ কিলোমিটাৰ। ১১ হাজাৰ কোটি টকাৰো বেছি অর্থ ব্যয়েৰে এই প্রকল্প নির্মিত হৈছে। প্রধানমন্ত্রীয়ে সেইদিনা বিনা-পাঙ্কি মাল্টি প্রডাক্ট পাইপলাইন প্রকল্পৰ উদ্বোধন কৰিব। ৩৫৬ কিঃমিঃ দীর্ঘ এই প্রকল্পৰ বার্ষিক তেল ধাৰণ ক্ষমতা ৩.৪৫ মিলিয়ন মেট্রিক টন। মধ্যপ্রদেশৰ বিনা শোধনাগাৰৰ পৰা কানপুৰৰ পাঙ্কি পর্যন্ত এই পাইপলাইনটো প্রসাৰিত। ১,৫০০ কোটি টকাৰো বেছি অর্থ ব্যয়েৰে এইটো নির্মিত হৈছে। এই প্রকল্প গঢ়ি উঠাৰ ফলত বিনা শোধনাগাৰৰ পৰা খুব সহজেই পেট্রোলিয়ামজাত পণ্য পোৱা সম্ভৱপৰ হ'ব। আইআইটি কানপুৰৰ ৫৪-তম সমাবর্তন অনুষ্ঠানত প্রধানমন্ত্রী শ্রী নৰেন্দ্র মোদী প্রধান অতিথি হিচাপে উপস্থিত থাকিব। সমাবর্তনৰ সময়ত জাতীয় ব্লকচেন প্রকল্পৰ আওতাত এই প্রতিষ্ঠানৰ দ্বাৰা প্ৰস্তত ব্লকচেন চালিত প্রযুক্তিৰ মাধ্যমত সমস্ত শিক্ষার্থীক ডিজিটেল ডিগ্রী প্রদান কৰা হ'ব। প্রধানমন্ত্রীয়ে সেইদিনা ব্লকচেন ভিত্তিক ডিজিটেল ডিগ্রী প্রদান ব্যৱস্থাপনাৰ সূচনা কৰিব। এই ডিজিটেল ডিগ্রী বিশ্বব্যাপী গ্রহণযোগ্য আৰু এক অবিস্মৰণীয় পদক্ষেপ।
প্রধানমন্ত্রীয়ে বিশ্ব সংস্কৃত দিৱসত শুভেচ্ছা জনা

প্ৰধানমন্ত্ৰী শ্ৰী নৰেন্দ্ৰ মোদীয়ে বিশ্ব সংস্কৃত দিৱসত দেশবাসীক শুভেচ্ছা জনাইছে। তেওঁ সংস্কৃতক জনপ্ৰিয় কৰি তোলাৰ কামৰ সৈতে জড়িত লোকসকলৰ প্ৰয়াসৰ প্ৰশংসা কৰে। তেওঁ 'মন কী বাত' কাৰ্যক্ৰমৰ পৰা দুটা উদাহৰণ দাঙি ধৰিছে, য'ত তেওঁ সংস্কৃতৰ মহত্ব আৰু সুন্দৰতাৰ বিষয়ে বিস্তৃতভাৱে আলোচনা কৰিছে। তেওঁ যুৱক-যুৱতীসকলৰ মাজত সংস্কৃতৰ ক্ৰমবৰ্দ্ধমান জনপ্ৰিয়তাৰ ওপৰতো আলোকপাত কৰে। প্ৰধানমন্ত্ৰীয়ে টুইট কৰিছে: “विश्वसंस्कृतदिनस्य शुभाशया:। भारते विश्वे च संस्कृतप्रचाराय कार्यं कुर्वतां सर्वेषाम् अभिनन्दनं करोमि। पूर्वतने एकस्मिन् #MannKiBaat मध्ये मया संस्कृतस्य महत्त्वं सौन्दर्यं च यत् उक्तं तत् अत्र ददामि। गतेषु वर्षेषु युवानः संस्कृतप्रचारे अग्रेसराः सन्ति। अगस्त २०२१ #MannKiBaat मध्ये अहम् एतादृशानां प्रयत्नानां प्रशंसां कृतवान्। आशासे यत् आगामिकाले अपि अस्माकं युवानः संस्कृते रुचिं दर्शयेयुः।“
‘গণেশ চতুৰ্থী’ উপলক্ষে জনসাধাৰণলৈ প্ৰধানমন্ত্ৰীৰ শুভকামনা

‘গণেশ চতুৰ্থী’ উপলক্ষে জনসাধাৰণলৈ শুভকামনা জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক টুইটত প্ৰধানমন্ত্ৰীয়ে কয়, “য়তো বুদ্ধিৰজ্ঞাননাশো মুমুক্ষোঃ, য়তঃ ভক্তসন্তোষিকাঃ স্যুঃ। য়তো বিঘ্ননাশো য়তঃ কাৰ্যসিদ্ধিঃ, সদা তঁ গণেশঁ নমামো ভজামঃ।। গণেশ চতুৰ্থীৰ অনেক এনেক শুভকামনা জনাইছো। গণপতি বাপ্পা মোৰয়া! গণেশ চতুৰ্থী উপলক্ষে শুভ কামনা জনাইছো। আমাৰ প্ৰতি ভগবান শ্ৰী গণেশৰ আশীৰ্বাদ সদায়ে অব্যাহত থাকে যেন”।